**Megállapodás
Munkaviszony Közös Megegyezéssel Történő Megszüntetéséről**(minta)

amely létrejött egyrészről

***[Munkáltató megnevezése]***

székhely/lakóhely: ..............................................................................

cégjegyzékszám, nyilvántartó bíróság:[[1]](#endnote-1) ..............................................................................

képviselő/munkáltatói jogkör gyakorlója:1 ..............................................................................

születési hely és idő, születési név:[[2]](#endnote-2) ..............................................................................

adószám/adóazonosító jel: ..............................................................................

mint Munkáltató (a továbbiakban: „**Munkáltató**”),

másrészről

***[Munkavállaló neve]***

születési név: ..............................................................................

anyja születési neve: ..............................................................................

lakóhely: ..............................................................................

születési hely és idő: ..............................................................................

TAJ szám: ..............................................................................

adóazonosító jel: ..............................................................................

bankszámlaszám: ..............................................................................

mint Munkavállaló (a továbbiakban: „**Munkavállaló**”**, Munkáltató és Munkavállaló** a továbbiakban külön-külön: „**Fél**”**, együttesen:** „**Felek**”)

között az alulírott napon és helyen az alábbi feltételek szerint:

1. **Előzmények**

Szerződő felek ***[munkaszerződés hatálybalépésének dátuma]*** napján ***[........ év ........ hó ........ napjáig tartó határozott idejű/határozatlan időre szóló]*** Munkaszerződést kötöttek, amely alapján munkaviszony áll fenn közöttük. A munkaviszony keretében Munkáltató Munkavállalót ***[munkakör megnevezése]*** munkakörben foglalkoztatja, és Munkavállaló alapbére havi .............. Ft, azaz havi ................................................... forint.

1. **A Megállapodás tartalma**
	1. Felek egybehangzó és kifejezett akaratnyilvánítással megállapodnak abban, hogy a közöttük fennálló munkaviszonyt ........ év ........ hó ........ napjára eső hatállyal,[[3]](#endnote-3) közös megegyezéssel megszüntetik a Munka törvénykönyvéről szóló 2012. évi I. törvény (a továbbiakban: „Mt.”) 64. § (1) bek. a) pontja alapján.
	2. Munkavállaló utolsó munkában töltött napja: ........ év ........ hó ........ nap.[[4]](#endnote-4)
	3. Munkáltató legkésőbb a munkaviszony megszűnésétől számított ötödik munkanapon köteles az Mt. 80. §-ának megfelelően Munkavállaló részére megfizetni a munkaviszony megszűnése napjáig járó munkabérét, a ki nem adott időarányos szabadsága megváltása címén járó távolléti díját és egyéb járandóságait, továbbá köteles a munkaviszonyra vonatkozó szabályban és egyéb jogszabályban meghatározott igazolásokat kiadni.[[5]](#endnote-5)
	4. Munkáltató a Munkavállaló részére ***[jutalomként/végkielégítésként]*** bruttó .............. Ft, azaz................................................... forint kifizetését vállalja.[[6]](#endnote-6)
	5. Munkavállaló az utolsó munkában töltött napon köteles a munkakörét és a használatában lévő, de Munkáltató tulajdonát képező eszközöket és dokumentumokat átadni, valamint Munkáltatóval elszámolni. A munkakör átadásának és az elszámolásnak a feltételeit Munkáltató biztosítja.
	6. Munkavállaló köteles munkaviszonyának megszűnését követően is a Munkáltatónál szerzett bármely tényt, adatot, információt és megoldást üzleti titokként megőrizni.
	7. Felek kijelentik, hogy a közöttük fennálló munkaviszonnyal kapcsolatban egymással teljeskörűen elszámoltak, az említett munkaviszonyból eredően egymással szemben – a jelen megállapodásban foglaltakon túl – semmilyen további követelésük nincs.
	8. Felek kijelentik továbbá, hogy semmilyen módon és formában nem tanúsítanak olyan magatartást, amelyik a másik Fél jó hírnevét sértené, vagy veszélyeztetné.
	9. Felek megállapodnak, hogy a jelen Megállapodás tartalmát bizalmasan kezelik, annak tartalmát sem részben sem egészben harmadik személyek tudomására nem hozhatják.
2. **Egyéb rendelkezések**

Felek kijelentik, hogy olyan tényről vagy körülményről nincs tudomásuk, amely jelen Megállapodás érvényességét érintené.

A jelen Megállapodásban nem szabályozott kérdésekben az Mt. rendelkezései az irányadók.

1. **Tájékoztatás a jogorvoslat lehetőségéről**[[7]](#endnote-7)

Tájékoztatom, hogy az Mt. 285. § (1) bek. szerint, amennyiben álláspontja szerint a munkaviszony megszüntetése jogellenes, tévedésre, megtévesztésre vagy jogellenes fenyegetésre (Mt. 28. §) hivatkozva keresettel fordulhat a Munkáltató székhelye szerinti, illetőleg a Munkáltató azon telephelye szerinti közigazgatási és munkaügyi bírósághoz, ahol a Munkaszerződés alapján munkát végzett. A keresetlevelet az Mt. 287. § (3) bek. szerint a jelen Megállapodás megtámadása eredménytelenségének megállapításától számított 30 (harminc) napon belül eterjesztheti elő,[[8]](#endnote-8) a megtámadás pedig akkor eredménytelen, ha a másik Fél azt nyilatkozatával nem fogadja el, vagy ha annak közlésétől számított 15 (tizenöt) napon belül a megtámadásra nem válaszol. A keresetlevél benyújtásának halasztó hatálya nincs (Mt. 287. § (5) bek.).

Jelen Megállapodást a Felek elolvasást és értelmezést követően, mint akaratukkal mindenben megegyezőt, az alulírott helyen és időben jóváhagyólag írták alá ........ darab magyar nyelvű példányban.

Kelt: ......................................, ........ év ........ hó ........ nap.

|  |  |
| --- | --- |
| ................................................***[Képviselő/Munkáltatói jogkör gyakorlója][Munkáltató neve]***Munkáltató | ........................................***[Munkavállaló neve]***Munkavállaló |

Jelen Megállapodás egy példányát a mai napon átvettem.

Kelt: ......................................, ........ év ........ hó ........ nap.

........................................
***[Munkavállaló neve]***
Munkavállaló

1. Ezen sorok törlendők, amennyiben a Munkáltató természetes személy. [↑](#endnote-ref-1)
2. Ezen sor törlendő, amennyiben a Munkáltató jogi személy (gazdasági társaság, egyesület, alaptvány, költségvetési szerv, stb.). [↑](#endnote-ref-2)
3. Az adózás rendjéről szóló 2017. évi CL. törvény 1. sz. melléklet 3.2. pontja alapján a jogviszony megszűnését, a szünetelés kezdetét és befejezését, a biztosítás megszűnését követően folyósított ellátás kezdő és befejező időpontját közvetlenül követő 8 napon belül kell teljesíteni. [↑](#endnote-ref-3)
4. A Felek megállapodhatnak abban, hogy a munkaviszony a Megállapodás aláírásakor azonnal megszűnik, de dönthetnek úgy is, hogy bizonyos felmondási időt kötnek ki és abban is megegyezhetnek, hogy a Munkavállalót a munkavégzés alól a felmondási idő bizonyos részében fel kell menteni. [↑](#endnote-ref-4)
5. Ilyen igazolás különösen az álláskeresési járadék és -segély megállapításához szükséges igazolólap, a Munkavállaló részére kifizetett összegekről és azok jogcíméről valamint adó- és járulékvonzatáról szóló kifizetői nyilatkozat és igazolás és a biztosítási időtartamról szóló foglalkoztatói igazolás. Amennyiben a munkaviszony a Felek között legalább egy évig fennállt, a Munkavállaló kérelmére a Munkáltató köteles a munkaviszony megszűnésekor, a Munkavállaló munkájáról írásbeli értékelést is adni legfeljebb a megszűnést követő egy éven belül. [↑](#endnote-ref-5)
6. Amennyiben a Felek a munkaviszony megszüntetésével összefüggésben valamilyen Munkavállalót megillető juttatás teljesítésében állapodnak meg, azt itt célszerű rendezni. Fontos, hogy az Mt. alapján a Munkavállalót végkielégítés akkor illeti meg, ha munkaviszonya a Munkáltató felmondásával vagy jogutód nélküli megszűnésével vagy annak következtében szűnik meg, hogy az érintett gazdasági egység jogügylet vagy jogutódlás folytán más jogszabály hatálya alá tartozó foglalkoztatóhoz kerül (Mt. 77. § (1) bek.), de a Felek a munkaviszony közös megegyezéssel történő megszüntetésekor is megállapodhatnak végkielégítés fizetésében. Ehhez hasonlóan, a határozott időre szóló Munkaszerződés Munkáltató általi, a kikötött idő lejártát megelőző időpontban történő azonnali hatályú megszüntetése esetére az Mt. 79. § (2) bek. által előírt juttatás kifizetése sem kötelező abban az esetben, ha a munkaviszonyt a Felek közös megegyezéssel szüntetik meg. [↑](#endnote-ref-6)
7. A Munkáltató nem köteles a munkaviszony közös megegyezéssel történő megszüntetéséről szóló Megállapodásban tájékoztatni a Munkavállalót a közös megegyezéssel kapcsolatban igénybevehető jogorvoslatról, ezért ez a pont elhagyható. [↑](#endnote-ref-7)
8. A keresetlevél beadására megállapított határidőt megtartottnak kell tekinteni, ha a keresetlevelet legkésőbb a határidő utolsó napján postára adták, de az igényt érvényesítő Fél igazolással élhet, ha a keresetlevél beadására megállapított határidőt elmulasztja, feltéve, hogy a határidő utolsó napjától és az igazolás között kevesebb mint 6 (hat) hónap telt el (Mt. 287. § (4) bek.). [↑](#endnote-ref-8)